કાપડ બજારના અગ્રણીઓનું માનવું છે કે ગુડ્સ એન્ડ સર્વિસ ટેક્સની નવી કર માળખાની વ્યવસ્થાના કારણે કોટન તથા સિન્થેટિક ફાઇબર માટે અલગ અલગ દરનાં અર્થઘટનો અંગે પ્રશ્નો ઊભા થશે. કાઉન્સિલે કોટન ફાઇબર, યાર્ન અને ફેબ્રિક્સ પર પાંચ ટકાના દરે જીએસટી નક્કી કર્યો છે. હાલ ટેક્સનો દર શૂન્ય છે, જોકે દેશના કેટલાક રાજ્યમાં કોટન યાર્ન અને ફેબ્રિક્સ પર બેથી ચાર ટકા સુધીનો વેટ વસૂલવામાં આવે છે. રેડીમેડ ગાર્મેન્ટ સેક્ટર એ‍વું ઇચ્છી રહ્યું છે કે જીએસટી હેઠળ કર માળખું સરળ હોય તથા સમગ્ર વેલ્યૂ ચેઇન માટે કરનો દર એક જ હોય.